《见有构鹤付力人担负而至者，一死于途，一死于宅。数语伤之》
清代·缪烜

蓬莱羽士尊禽族，点缀园林珍众畜。何来负腹一将军，也附风人构说目。

不乘轩舆不艇浮，担头束缚同鸡鹜。嗟哉胫折并翎摧，化去后先止隔宿。

尔虽愿学丁今仙，我还欲效唐衢哭。杀风景笑类焚琴，呜呼，谁其瘗尔焦山麓。

作者简介：字旭之，邑诸生，道光咸丰时人。少时读人诗，即喜效其体吟咏，曾佐学使刘信芳整理诗宗。